Joseph Kabila

Joseph Kabila Kabange (Frans: [ʒozɛf kabila]; gebore op 4 Junie 1971) is 'n Kongolese politikus wat tussen Januarie 2001 en Januarie 2019 as president van die Demokratiese Republiek die Kongo gedien het. Hy het tien dae na die sluipmoord op sy vader, president Laurent-Désiré Kabila, die leisels oorgeneem. Hy is in 2006 tot president verkies en in 2011 vir 'n tweede termyn herkies. Sedert Kabila, as voormalige president, ná die verkiesing in 2018 uitgetree het, sal hy volgens die Grondwet van die DRK lewenslank 'n senator wees.

duimnael|links|Kabila in 2002, met Thabo Mbeki, George W. Bush en Paul Kagame.
Kabila se termyn sou, volgens die bepalings van die grondwet wat in 2006 aanvaar is, op 20 Desember 2016 verstryk. Amptenare het voorgestel dat verkiesings in November 2016 gehou sou word, maar op 29 September 2016 het die land se verkiesingsowerheid aangekondig dat die verkiesing nie voor vroeg in 2018 sou plaasvind nie. Die gesprek het gefokus op die behoefte aan 'n sensus voordat verkiesings gehou kon word. In Augustus 2018 het Kabila aangekondig dat hy sal uittree en nie herverkiesbaar is in die algemene verkiesing in Desember 2018 nie.

In Oktober 2021 het Joseph Kabila sy proefskrif aan die Universiteit van Johannesburg ingedien. ’n Meestersgraad in politieke wetenskap en internasionale betrekkinge is aan die einde van sy studies wat vyf jaar geduur het, aan hom toegeken.

Terwyl hy aan bewind was, het Joseph Kabila voortdurend met oorloë in die ooste van die Kongo en interne rebellemagte, ondersteun deur die buurregerings van Uganda en Rwanda, te kampe gehad.

In April 2025 het die Prokureur-generaal van die Gewapende Magte 'n versoek by die Senaat ingedien om Joseph Kabila se immuniteit op te hef wat hom in staat sou stel om vervolg te word vir hoogverraad, oorlogsmisdade en misdade teen die mensdom. 

 Verwysings 

 Eksterne skakels 

Kategorie:Presidente van die Demokratiese Republiek die Kongo
Kategorie:Geboortes in 1971
Kategorie:Lewende mense